|  |  |
| --- | --- |
| Tema: | **PASURIMI I POLITIKANËVE DHE PAPREKSHMËRIA E TYRE** |
| Data: | 10 Dhjetor 2010 |
| Media: | KOSOVA SOT |
| Pasurimi i politikanëve, sigurisht se fjala është për pasurimin pa mbulesë ligjore dhe jo përmes punëve në përputhje me ligjin. Sigurisht qe pasurimi pa mbulesë ligjore është bërë me shkelje ligjore. Pyetja shtrohet si bëhet qe këta kanë mundur ta shkelin ligjin dhe kurgjë kërkujt, dmth janë të paprekshëm. Këtu janë shumë faktor, po i përmendi vetëm disa:**Institucionet shtetërore të brishta** - Institucionet e Kosovës janë relativisht të reja, ende në ndërtim e sipër dhe të pa konsoliduara. Mirëpo dihet që këto institucione janë ndërtuar dhe janë duke u ndërtuar nga politikanet. Sigurisht se me qe politikanet janë të përzier dhe gjenden vet në shkelje ligjore, nuk janë të interesuar qe institucionet shtetërore ligjore të jenë funksionale dhe të forta. Nëse këto institucione janë funksionale dhe të forta do të duhej se edhe politikanet si shkelës të ligjit të dënohen.**Sistemi zgjedhor jo demokratik** - Sistemi ekzistues zgjedhor nuk e bënë lidhjen e votuesit me përfaqësuesin e votuesve, nuk ndahet në zona ku do të ekziston kjo lidhje. Tani kemi vetëm një zonë, Kosova. Kjo ka bërë qe të votohet për parti dhe kryetarin e partisë e bënë sundues absolut. Ky sistem zgjedhor ka krijuar situatën qe lufta me e madhe për keqpërdorimin e votës pritet të jetë brenda vetë partisë tek secila parti. Me qe kur behet numërimi i fletëvotimeve dhe ndahen në parti, secili komisioner i partisë përkatëse vetë e bënë llogaritjen e votave për kandidatet e partisë. Po qe se komisioneri është dëgjues i kreut të partisë ose i korruptuar, ai mund te regjistroj votat e një kandidati tek kandidati tjetër. Këto nuk monitorohen nga monitoruesit e jashtëm dhe shumë lehtë mund të manipulohen. Krejt kjo fletë për kushtet e kushteve qe politikanet me të papërgjegjshëm të zgjedhën si deputet dhe këta me vonë janë bartës të punës se institucioneve. **Demokracia e brishtë** - Kosova ka filluar ndërtimin e demokracisë vetëm pas luftës dhe kur kësaj t'i shtohet dhe ajo se institucionet shtetërore janë të brishta, sistemi zgjedhor jo demokratik, mos funksionimi i ligjit, etj. atëherë edhe demokracia është e brishtë, nuk ka kushte. Në këto kushte llogaridhënia, përgjegjësia pothuajse nuk ekzistojnë ose janë shumë të dobëta. Në demokraci të dobët, llogaridhënie dhe përgjegjësia e politikave është e ulët. Kjo shihet nga ajo se politikanet japin premtime nuk i përmbushin dhe kurrgjë, ose p.sh. flasin për zbatim të ligjit, e shkelin ligjin dhe kurrgjë. |